**ΝΕΑ ΕΛΛΗΝΙΚΑ (λογοτεχνία)**

**Δ΄ΛΥΚΕΙΟΥ**

**ΔΙΔΑΣΚΟΥΣΑ ΚΑΘΗΓΗΤΡΙΑ: Κίσσα Σωτηρία**

**Αγαπημένα μου παιδιά, σας χαιρετώ με πολλή αγάπη και μεγάλη χαρά που μπορώ να επικοινωνήσω μαζί σας .Ελπίζω να σας βρίσκω όλους υγιείς και ζωηρούς!**

**Επειδή είδα ότι είχατε υλικό να ασχοληθείτε, δεν σας ενόχλησα νωρίτερα. Τώρα όμως είναι ώρα για …… δ ρ ά σ η!!!!!**

**Παρακάτω θα βρείτε ένα υπέροχο ποίημα του Χαλίλ Γκιμπράν (σας δίνω κάποιες πληροφορίες για τον ποιητή ), και στη συνέχεια θα χρειαστεί να απαντήσετε σε κάποιες ερωτήσεις με σκοπό να το επεξεργαστούμε όσο καλύτερα μπορούμε….**

**Το ποίημα το συσχετίζω με την ενότητα για τους νέους με την οποία ασχοληθήκαμε φέτος, και πιο συγκεκριμένα τη σχέση γονιών και παιδιών.**

**Διαβάστε το πολλές φορές, ακόμη κι αν δεν καταλαβαίνετε πολλά. Τα έχει αυτά η ποίηση…. Νιώθουμε σα να μην καταλαβαίνουμε απολύτως τον ποιητή, μα την ίδια στιγμή μας δίνει την ελευθερία να την νιώσουμε και να την κατανοήσουμε όπως ο καθένας νομίζει.**

**ΛΟΓΟΤΕΧΝΙΚΟ ΚΕΙΜΕΝΟ: ΝΕΟΤΗΤΑ**

**ΕΙΣΑΓΩΓΙΚΟ ΣΗΜΕΙΩΜΑ:**Ο Χαλίλ Γκιμπράν, Kahlil ή Khalil Gibran (1883-1931),  ποιητής, φιλόσοφος και καλλιτέχνης καταγόμενος από τον Λίβανο.Έγραψε έργα με  θέματα του αφορούν την αγάπη, το θάνατο, τον κόσμο. Τα έργα του μεταφράστηκαν σ’ όλο σχεδόν τον κόσμο  και άσκησαν μεγάλη επιρροή. Το πιο γνωστό και λαοφιλές (άρεσε πολύ στους ανθρώπους) από τα έργα του είναι **Ο ΠΡΟΦΗΤΗΣ**. Στο έργο αυτό ο προφήτης

Αλ Μουσταφά, προτού επιβιβαστεί σε ένα πλοίο, το οποίο θα τον ταξιδέψει στην πατρίδα του συναντάει στον δρόμο του μια ομάδα ανθρώπων, με τους οποίους συζητάει μια πληθώρα θεμάτων γύρω από τη ζωή και την ανθρώπινη φύση.

**ΤΟ ΠΟΙΗΜΑ:**

**[ΓΙΑ ΤΑ ΠΑΙΔΙΑ]**

[…] Kαι μια γυναίκα που κρατούσε ένα μωρό στην αγκαλιά της είπε,

Μίλησέ

μας για τα Παιδιά.

Κι εκείνος είπε:

Τα παιδιά σας δεν είναι παιδιά σας.

Είναι οι γιοι και οι κόρες της λαχτάρας

της Ζωής για τη ζωή.

Έρχονται στη ζωή (Δημιουργούνται)  μέσα από εσάς,

άλλα όχι από σας,

Και μ’ όλο που βρίσκονται μαζί σας, δεν ανήκουν

σε σας.

Μπορείτε να τους δώσετε την αγάπη σας,

όχι όμως και τις ιδέες σας,

Γιατί αυτά έχουν τις δικές τους ιδέες.

Μπορείτε να δίνετε μια στέγη στο σώμα τους,

όχι όμως και στην ψυχή τους,

Γιατί η ψυχή τους κατοικεί στο σπίτι του

αύριο, που εσείς δεν μπορείτε να επισκεφτεί-

τε, ούτε στα όνειρά σας.

Μπορείτε να προσπαθήσετε να τους μοιάσετε, αλλά μη γυρεύετε να κάνετε αυτά να σας μοιάσουν.

Γιατί η ζωή δεν πηγαίνει προς τα πίσω

και δε σταματά στο χθες.

Εσείς είστε τα τόξα απ’ όπου τα παιδιά

σας σα ζωντανά βέλη θα τιναχτούν μπροστά.

γοργά και μακριά.

**Χαλίλ Γκιμπράν  
Ο ΠΡΟΦΗΤΗΣ**

**ΕΠΕΞΕΡΓΑΣΙΑ:**

**Ο προφήτης (=σοφός) μιλά στους μεγάλους (γονείς) για τα παιδιά, τους νέους και τους εξηγεί ότι τα παιδιά είναι η ίδια η ζωή, γεννιούνται για να συνεχίσουν τη ζωή.**

**Οι γονείς είναι το μέσο, δηλαδή εκείνοι που τα δημιουργούν, που τα φέρνουν στη ζωή. Μπορούν να τους προσφέρουν δύο κυρίως πράγματα: τα απαραίτητα για να ζήσουν (στέγη, τροφή..) και την αγάπη τους.**

**Επειδή τα παιδιά έχουν ακόμη στην ηλικία αυτή το πνεύμα τους καθαρό και την ψυχή τους αγνή, μπορούν να ονειρεύονται, να αγαπούν τον άνθρωπο, άρα και την ειρήνη.**

**Παρομοιάζει τα παιδιά με βέλη που φεύγουν μπροστά με ταχύτητα (βιάζονται να προχωρήσουν προς το νέο, την εξέλιξη, το μέλλον και**

**φεύγουν μακριά (για να ακολουθήσουν τα όνειρά τους).**